Castellum Michaelis

Castellum Michaelis (Russice Михайловский замок), interdum Castellum Ingeniarium (Инженерный замок), est palatium Pauli imperatoris Petropolitanum. Paulus tunc magnus magister Ordinis Hospitalis fuit et omnia palatia sua praeter morem Russicum "castella" nominabat; nomen Michaelis archangeli castellum accepit ab insomnio, quod miles in custodia hoc loco viserat; ipse archangelus apparuit et ecclesiam domumque hic aedificatum iri iussit, vel a Michaele tzare domus Romanoviae conditore. Ecclesia archangeli Michaelis pars aedificii est. 

Anno 1796 aedificatio coepta est in loco palatii Aestivi Elisabethae (a Bartholomaeo Rastrelli constructi) imperatricis, in quo Paulus natus est; primo Basilius Baženov architectus fuerat, sed mox Paulus iratus eum demiserat et Vincentius Brenna labores continuavit. Anno 1801 castellum nondum finitum sollemne apertum est et post 40 dies in eo Paulus occisus est. Paulo mortuo, castellum relictum est; anno 1819 schola ingeniaria in eo collocata est, unde et alterum castelli nomen. Museum ex anno 2003 est.

In loco, ubi Moika a Fontanka avertit, situm est; ab omni parte aqua separatum erat, a Moika, Fontanka, canali Resurrectionis (Voskresenskij kanal) et canali Ecclesiae (Tserkovnyj kanal); canalis Resurrectionis annis ab 1879 ad 1882 obrutus est, et anno 2003 partim refectus, canalis Ecclesiae obrutus est.

Notae

Nexus externi

Categoria:Aedificia Petropolis
Categoria:Domus principales